[{"text_idx": "#000001", "text": "Uuete furgoonautode vagun-tu\u0308u\u0308pi kered oli paigaldatud veoauto GAZ-51A pikendatud alusraamile. Raami pikendati eest 195 mm ja tagant 470 mm vo\u0303rra. U\u0308mber ehitati ka mootori paigutus, siduri-, piduri- ja gaasipedaalide su\u0308steem, roolimehhanism ja ka\u0308igukasti lu\u0308litushoovastik. Mootor viidi vo\u0303rreldes GAZ-51A veoautoga 368 mm ettepoole, pedaalid muudeti ripp-pedaalideks, roolisammast lu\u0308hendati 350 mm. Esivedrudele lisati kolm lisalehte ja esisild varustati kahe GAZ-51A kolbamortisaatoriga, tagavedrustus sai neli kolbamortisaatorit. Furgoonauto tuuleklaas oli 4-osaline, kumerate nurgaakendega. S\u030cassiina kasutatud veoautost sa\u0308ilis vaid alusraam ning mootor, ko\u0303ik muu oli Tartu tehase originaallooming."}, {"text_idx": "#000003", "text": "Valminud autodest esimene \u2013 TA-9 \u2013 oli kohandatud pagaritoodete veoks. Auto veoruum jagunes viieks vaheseintega eraldatud sektsiooniks, igas sektsioonis riiulid puidust leivasahtlitele. Kokku mahutas auto 123 kastita\u0308it pagaritooteid. Ko\u0303ik viis sektsiooni olid varustatud uksega, mis avanesid kere paremal ku\u0308ljel. U\u0308ht sektsiooni laadides vo\u0303i tu\u0308hjendades ei pa\u0308a\u0308senud va\u0308liso\u0303hk teisi tooteid maha jahutama. Auto teekond viis toidukauplustesse u\u0308le linna, leiba maha laadides pu\u0308sisid teised tooted veoruumi eraldatud sektsioonides kauem soojana. Leivasahtlite kasutuselevo\u0303tt pagaritoodete transpordis oli oma aja kohta ma\u0308rkimisva\u0308a\u0308rne edusamm. Va\u0308henes kauba u\u0308mberlaadimiste arv ja sellele kuluv aeg ning to\u0308o\u0308jo\u0303ud. Leivakombinaadis komplekteeritud sahtlid valmistoodanguga veeti kiirelt otse kaupluste mu\u0308u\u0308gisaalidesse. Poest sai nu\u0308u\u0308d sooja leiba."}, {"text_idx": "#000005", "text": "Teine katseliselt valmistatud furgoonauto TA-10 oli mo\u0303eldud kiiresti riknevate toiduainete (liha- ja kalatooted, kulinaariatooted jms) veoks. Selle kere oli leivaautost 235 mm ko\u0303rgem. Veoruum oli avar ja ko\u0303rge, vo\u0303rreldamatu seni kasutuses olnud autodega. Laadimisto\u0308id ho\u0303lbustasid laiad kahepoolsed uksed auto tagaosas. Lisaks oli auto veoruumil ku\u0308ljeuks va\u0308iksemate kaupade laadimiseks."}, {"text_idx": "#000006", "text": "1961. aastal seeriatootmisse la\u0308inud, puitkarkassiga toiduaineteveo furgoonauto mudelinumbriks sai TA-9B (katsemudeli ta\u0308his TA-10 asendati hiljem TA-9 seeria modifikatsiooni ta\u0308histava ta\u0308hega 9B)."}, {"text_idx": "#000008", "text": "Puitkerega leiva- ja toiduainetefurgoonid olid konstruktsioonilt sarnased TA-6 autobussiga. Kogenud pealisehitus-puuseppade ka\u0308te all valmis furgoonauto puidust karkass kiirelt, sest to\u0308o\u0308vo\u0303tted olid bussikerede ehitusele sarnased. Peale puitso\u0303restiku valmistamist kinnitati sellele puidukruvidega terasplekist va\u0308lisvooderdus. TA-6 busside sisevooderdus oli valmistatud vineerist, uutel furgoonautodel aga kasutati veoruumi siseku\u0308ljel korrosioonikindlat alumiiniumplekki. Va\u0308lis- ja sisevooderduse vahele paigaldati vahtpolu\u0308stu\u0308roolist (penoplast) 50 mm paksune isolatsioonikiht."}]